
Maria, Ang Dakilang Babae ng Sangkatauhan 


ANG PANIMULA 

Lahat ng pagpupuri ay sa Allah lamang, ang 
Panginoon ng lahat ng nilikha. Pinupuri natin Siya at 
hinihingan ng tulong at kapatawaran. Sinumang 
bigyang patnubay ng Allah 1 W, walang sinumang 
makapagliligaw sa kanya at sinumang hinayaan 
Niyang maligaw, walang sinumang makapagbibigay 
patnubay sa kanya. Ako ay sumasaksi na walang 
ibang tunay na diyos maliban sa Allah $C)ang nag- 
iisa na dapat pag-ukulan ng tapat na pagsamba. Ako 
ay sumasaksi na si Muhammad M 2 ay alipin at Sugo 
ng Allah. Nawa’y ipagkaloob ng Dakilang Allah ang 
pagpapala sa kanya, sa kanyang pamilya, sa kanyang 
kasamahan at sa lahat ng taong sumusunod sa 
tamang landas hanggang sa Huling Araw. 

Bawa'_t| kasaysayang ipinahayag ng Allah M sa 
Kanyang Huling Aklat, ang Qur’an, ay naglalayong 


M (Subhanahu wa Ta’ala) ito ay isang salita mula sa wikang Arabik 
na binabanggit tuwing ang pangalan ng Allah ay nababanggit. Ito ay 
isang paggalang, pagluwalhati o papuri sa Kanya na ang kahulugan ay 
[Luwalhati sa Allah, ang Kataas-taasan, ang Dakila). 

2 % (Sallallahu Alayhi wa sallam) ito ay salita mula sa wikang Arabik na 
binabanggit tuwing ang pangalan ng Propeta Muhammad ay 
nasasambit. Ito ay isang du’a (panalangin) para sa kanya na nawa’y 
ipagkaloob sa kanya ang kapayapaan at pagpapala. 

makapagturo sa tao ng mga aral tungo sa pagiging 
mabuting mananampalataya. Ang Qu’ran ang 
humahawi ng mga haka-haka, maling kaisipan o 
pagkilala at maging ang walang katotohanang 
iniuugnay sa bawa't| tao o bagay na itinuturing na 
may malaking bahagi ng pananampalataya. Kaya’t 
ang Qur’an ay tinawag na Al Furąan (isang salita 
mula sa wikang Arabik na may kahulugan na 
“Pamantayan”) sapagka’t ito ay tumatayo bilang 
pamantayan sa pagitan ng katotohanan at 
kasinungalingan. Ito ang nagsisilbing 
tagapagpaliwanag ng mga pangyayari o kasaysayan 
sa nagdaang panahon upang ganap na maituwid ang 
mga kamalian tungkol dito at muling ibalik sa antas 
ng katotohanan. 

Ang isang halimbawa na binigyan ng 
liwanag ay ang katotohanan tungkol sa buhay ni 
Maryam 3 (Maria) ang dakilang Ina ni Isa 4 


3 Ang pangalan ni Maria sa wikang Arabik ay Maryam. Sa kapakanan 
ng mga mambabasang di-muslim, ipagpapatuloy ang paggamit ng 
pangalang "Maria” sa aklat na ito. 

4 Ang pangalan ni Hesus sa wikang Arabik ay ‘Isa. Sa kapakanan ng 
mga mambabasang di-muslim, ipagpapatuloy ang paggamit ng 
pangalang “Hesus" sa aklat na ito. (Alayhis saiam) ito ay isang salita 
mula sa wikang arabik na binabanggit tuwing ang pangalan ng isang 
Propeta o anghel ay nababanggit. Ito ay isang dua (dalangin) para sa 

(HesusS^l) sapagka’t ang magandang kasaysayang 
ipinahayag ng Banał na Qur’an tungkol sa kanya ay 
makapagdudulot ng higit pang magandang kaisipan 
hindi lamang sa mga Muslim kundi sa mga 
Kristiyano na nagmamahal sa kanya. Ang kanyang 
kalinisan, at wagas na pagsamba ay sadyang maingat 
na nakatala sa Banał na Qur’an. At ito ay isang 
palatandaan lamang kung gaano pinarangalan at 
patuloy na pinararangalan ng relihiyong Islam at ng 
mga Muslim, ang isa sa mga Dakilang Babae ng 
Sangkatauhan- si Maryam bint Imran (Maria, ang 
anak ni Imran). 

Sa tatlong kinikilalang relihiyon sa buong 
mundo— ang Hudaismo (Judaism), Kristiyanismo at 
Islam, mayroong tatlong kakaibang pananaw ang 
isinasaalang-alang ng mga tagasunod nito sa 
katauhan ni Maria. Sa pananaw ng mga Hudyo, ang 
pagkakilala nila sa kanya ay sadyang nakapanlulumo 
sa dahilang si Maria ay itinuturing bilang isang 
masama o maruming babae na nagkasala ng 
pangangalunya. Kaya naman, si Hesus*Sl sa 


kanila o kanino man sa kanila na nawa’y ipagkaloob sa kanila ang 
kapayapaan at pagpapala ng Allah 

kanilang paningin ay isang anak sa pagkakasala, at 
samakatuwid, isang huwad na Propeta. Sa panig 
naman ng ibang sekta ng relihiyong Kristiyanismo, 
ang pagkakilala nila kay Maria ay sadyang lagpas sa 
makatuwirang pananaw ng isang mabuting 
mananampalataya. Siya ay tinaguriang “Ina ng 
Diyos” sapagka’t kinilala naman ang kanyang anak 
na si Isa >m (Hesus) bilang anak ng Diyos o Diyos 
na nagkatawang-tao. 

Sa relihiyong Islam, ang pananaw ng isang Muslim 
tungkol kay Maria ay nasa makatuwirang pagitan ng 
relihiyong Hudaismo at Kristiyanismo. Si Maria ay 
hindi masamang babae tulad ng pagturing ng mga 
Hudyo at hindi rin naman bilang “Ina ng Diyos” 
katulad ng pagturing ng ibang Kristiyano. Ang 
pagkilala ng Muslim kay Maria ay batay sa aral ng 
Qur’an at Hadith 5 ni Propeta Muhammad M- Si 
Maria ay isa sa pinakadakilang Babae ng 
Sangkatauhan. Ang kanyang kasaysayan ay isang 
malaking bahagi ng Kapahayagan ng Banał na 
Qur’an, ang aklat na paulit-ulit na binibigkas at 


5 Hadith-ito ay mga tinipong mga salita, aral o mga bagay na sinang- 
ayunan o ipinagbawal ng Sugo ng Allah na si Muhammad*a. 

binabasa ng mga Muslim sa kanilang pang-araw- 
araw na pagsamba sa Dakilang Lumikha. 

Bagaman si Propeta Muhammad M ay mula sa mga 
arabong lahi ni Propeta Ismael (isa sa anak ni 
Propeta Ibrahim [Abraham]) siya mismo ang 
nagtanggol at nagbigay patunay sa kalinisan ni 
Maria at ni Hesus (ang mag-ina na mula sa angkan 
ng Israel na kung saan naman nagsanga ang lahi ng 
mga Hudyo). Taliwas sa mga paratang ng mga 
Hudyo, na dapat sana ay magbigay ng karangalan 
kay Maria at IsaS® (Hesus) dahil iisa ang kanilang 
pinag-ugatang lahi. Ang itinakdang magtanggol kay 
Maria at Isa^Si (Hesus) ay mula sa lahi ng mga 
Arabo, si Propeta Muhammad $g. 

Sa mahabang panahon, ang hidwaan ng mga 
Hudyo at Arabo ay patuloy magpahanggang sa 
ngayon. Subali’t, sa kabila nito, ang Banał na Qu’ran 
na ipinagkatiwala kay Propeta Muhammad M na 
isang arabo ay nagpahayag ng isang katotohanan 
upang bigyang katarungan ang tunay na 
pangyayaring naganap kay Maria at Propeta Isa*® 
(Hesus). 

Ang kapahayagan ng Banał na Qur’an ay hindi 
pansariling pagnanasa jni) Propeta Muhammad $g 
kundi isang kautusan sa - kanya bilang Huling Sugo 
para sa Sangkatauhan. Sinunod lamang niya ang 
anumang kapahayagan ng Allah sa kanya. Kaya, ang 
Banał na Qur’an ay nagpatunay nito.: 

Qur’an 10:15 “Sabihin mo (O Muhammad), wala sa 
akin ang karapatan upang baguhin ito ng ayon sa 
aking (sariling) pagnanasa. Sinusunod ko lamang 
kung ano ang ipinahayag sa akin. ” 

Qur’an 10:16 “Kung ninais lamang ng Allah, hindi 
ko ito magagawang bigkasin (o isiwalat) sa inyo... ” 

Qur’an 3:44 “(Ito ay) bahagi ng isang balita mula 
sa Al Ghaib (di-nakikita) na Aming ipinahayag sa 
iyo (O Muhammad )... ” 

MARYAM-ANG KAS A Y S A Y AN 


Ating tunghayan ang kasaysayan ni Maria, ang 
dakilang ina ni Hesus*3. Ang salaysay ng Surah 
Maryam (Isang Kabanata mula sa Banał na Qur’an) 
na tumatalakay tungkol kay Maria ay sadyang 

tumatagos sa puso ng sinumang mambabasa. 
Walang aklat sa buong kasaysayan ang 
nakapagbigay ng isang magandang damdamin 
tungkol sa kadakilaan ni Birhen Maria maliban sa 
Banał na Qur’an, ang Huling Kapahayagan ng Nag- 
i isang Diyos na ipinagkatiwala Niya sa Kanyang 
Huling Sugo at Propeta- si Muhammad Ibn Abdullah 
M- Walang mata ang hindi luluha sa kabanal- 
banalan at napakagandang salaysay ng Banał na 
Qur’an tungkol sa Dakilang Babae ng 
Sangkatauhan-si Maria. Bawa’t talatang tumatalakay 
sa kanyang katauhan ay tigib ng inspirasyon at 
umaakay sa magandang damdamin ng bawa’t taong 
nagmamahal at may matiim na paghanga sa kanya. 
Sino pa nga ba ang makapagbibigay ng magandang 
salaysay kundi ang Isang Tanging Diyos na 
Makapangyarihan sa lahat. Siya ay may Ganap na 
Kaalaman, ang may ganap na Karunungan. 
Sinumang mambabasa, maging siya man ay Muslim 
o Kristiyano ay katiyakang hindi mapasusubalian 
ang karangalang ipinagkaloob ng Dakilang 
Maykapal-Allah dfe kay Maria-ang babaeng nagmula 
sa pamilya ng sangkatauhan. 

ANG ANGKANG PINAGMULAN NI 
MARIA 


Si Maria ay mula sa angkan ng mga Propeta. 
Ang kanyang mga magulang ay sina Imran at 
Hannah Bint Faąoud. Ang Allah M ay nagsabi sa 
Banał na Qur’an: 

Qur’an 3:33-34 “ Katotohanan! Pinili ng Allah si 
Adam (Adan), Nuh (Noah), at ang angkan ni 
Ibrahim (Abraham) at ang angkan ni Imran ng higit 
sa lahat ng (Kanyang mga) nilikha. \Bawa'tisa sa 
kanila ay lahi ng isa’t-isa. At ang Allah ang 
Nakaririnig, ang Nakaaalam. ” 

Si Hannah ay hindi magka-anak sa 
mahabang panahon. Sa kanyang mataimtim na 
panalangin, siya ay nagsumamo sa Allah M na siya 
ay pagpalain sa pamamagitan ng pagkakaloob sa 
kanya ng isang anak at bilang isang panata o 
pangako, ito ay iaalay niya sa paglilingkod sa Allah 
M. Ang Banał na Qur’an ay nagpatunay nito: 

Qur’an 3:35 “ (Alalahanin) Nang ang asawa ni 
Imran ay nagsumamo: "O, aking Panginoon! Ako 
ay nangangako sa Iyo na ang sanggol sa aking 
sinapupunan ay iaalay ko sa Iyo bilang paglilingkod 
sa Iyo (tanging sa pagsamba lamang sa Iyo) kaya 
tanggapin Mo ito mula sa akin. Tunay, na Ikaw ang 
Palakinig. At ang Maalam. ” 

Kaya, nang isinilang niya ang sanggol, siya 
ay nagsabi nang may pasasalamat at kasiyahan: 

Qur'an 3:36 “O aking Panginoon! Ako ay 
nagsilang ng isang ba tang babae. At ang Allah ang 
higit na nakakaalam sa kanyang isinilang. 
Datapwa ’t ang lalaki ay hindi katulad ng babae (sa 
paglilingkod) at Aking pinangalanan Siyang 
Maryam (Maria) at ako ay nagpapakupkop sa Iyo 
para sa kanya at sa kanyang magiging anak laban 
kay Satanas, ang isinumpa 6 . ” 


Sa pagsasalaysay ni Abu Hurayrah, si Propeta Muhammad ay 
nagsabi: “Bawa’t bagong silang na sanggol ay hinahawakan ni Satanas. 
At ang sanggol ay magsisimulang umiyak nang dahil sa kanyang 
paghawak maliban kay Maryam (Maria) at sa kanyang anak (si Isa, 
[Hesus])." (Tafsir Ibn Khatir, vol 2. pahina 150) 

ĄNG PANGANGALAGA AT 
PAGPAPALAKI KAY MARIA 

Kaya, tinanggap ng Allah is ang dalangin ng 
ina ni Maria. Ang Banał na Qur’an ay nagpatunay 
nito: 

Qur’an 3:37 “Kaya, tinanggap ng kanyang 
Panginoon (Allah) mula sa kanya nang may kaaya- 
ayang pagtanggap. At pinagyaman Niya ito sa 
mabuting asal at inilagay siya sa ilalim ng 
pangangalaga ni Zakariyyah. " 

Ayon sa pagtatala ni Ibn Jabir, si Ikrimah ay 
nagsabi, “Dinala ng ina si Maryam (Maria) na 
nakabalot pa sa lampin sa mga Rabbi, ang mga 
inapo o lahi ni Propeta Haron (Aaron;m), ang 
kapatidni Musa (Moises&B). Noong panahong yaon, 
ang pangangasiwa at pangangalaga ng Bayt Al 
Maądis (sa Herusalem) ay nasa mga kamay ng mga 
Rabbi. Sinabi ng ina ni Maryam (Mariaj, “Kunin 
ang batang ito na aking ipinangakong maglilingkod 
sa Allah. Siya ay aking anak at pinalalaya ko na siya 
at hindi ko na siya ibabalik sa aming pamamahay.” 

Siła ay nagsabi, ‘Anak siya ng ating Imam 7 ’ 
sapagka’t laging pinamumunuan siła ni Imran sa 
pagdarasal, ‘siya ang nagsasaayos sa mga ritwal ng 
pag-aalay’. Si Zakariyyah^Si 8 ay nagsabi, ‘ibigay 
siya sa akin dahil ang kanyang tiyahin sa kanyang 
ina ay aking asawa’. Siła (mga Rabbi) ay nagsabi, 
‘Hindi maaatim ng aming kalooban na ibigay siya sa 
iyo dahil siya ay anak ng aming Imam’. Kaya, siła 
ay nagsagawa ng łoterya sa pamamagitan ng 
kanilang panułat na ginamit nila sa pagsusulat ng 
Tawrah (Tawrat ni Moisess®), at si Zakariyyah&S' 
ang nagwagi at kinuha si Maryam sa ilalim ng 
kanyang pangangalaga (At Tabari 6:351). 

Ang pagtatalong ito ay ipinahayag ng Banał na 
Qur’an biłang bahagi ng kasaysayang nagdaan: 

Qur’an 3:44 “(Ito ay) bahagi ng isang bali ta mula 
sa Al Ghaib (di-nakikita) na Aming ipinahayag sa 
iyo (O Muhammad). Ikaw ay hindi naroroon sa 
kanila (sa panahong yaon), nang siła ay maghagis 


7 Imam-ito ay islamikong katawagan o taguri sa sinumang namumuno 
sa sama-samang pagdarasal na isinasagawa sa isang Masjid (Moskę). 

8 Si Zakariyyah ay asawa ng kapatid ni Hannah bint Faquod, ang ina ni 
Maryam (Maria). Siya ang ama ni Yahya (Juan [Bautista]) kaya ang huli 
at si Isa (Hesus) ay magpinsang-buo. 

ng kanilang panulat upang pagpasiyahan kung sino 
sa kanila ang mangangalaga kay Maryam (Maria), 
at i kaw ay wala sa kanila nang siła ay magtalo- 
talo. ” 


Lumaki si Maria na may angking kabanalan, 
kabaitan, kalinisan ng puso at kagandahang-asal. At 
dahil sa pagpapala ng Allah sa kanya, may kaakibat 
na himala ang kanyang pamumuhay. Ang pagkain ni 
Maria ay tuwirang nagmumula sa Allah M. Kaya, 
minsan ay namangha ang kanyang tagapag-alaga at 
amaing si Propeta Zakariyyah sapagka’t: 

Qur’an 3:37“Tuwing pumapasok si Zakariyyah sa 
Mihrab (silid-dalanginan) upang dalawin siya 
(Maria), kanyang natatagpuang mayroong pagkain. 
Siya (Zakariyyah) ay nagsabi: O, Maryam (Maria)! 
Saan mo kinuha ang mga ito (pagkain)? Siya 
(Maria) ay nagsabi: Ito ay nanggaling sa Allah. 
Katotohanan, ang Allah ay nagkakaloob sa 
kaninumang Kanyang naisin, ng walang sukat. ” 

Mula sa Tafsir ni Ibn Khatir (vol 3 pahina 151, 
Tafsir ng Surah Al Imran ayah bilang 37 na hinango 
sa panulat ni Ibn Abi Hatim 2:227-229) na ayon kay 

Mujahid, Ikrimah, at iba pang manunulat ng 
kasaysayan, “Natatagpuan niya (Zakariyyah) si 
Maryam na kung panahon ng tag-lamig, nakikita 
niyang mayroon itong mga prutas na pantag-araw. 
At kung tag-araw naman, natatagpuan niyang 
mayroong mga prutas na pantag-lamig”. 

ANG MAGANDANG BALITA KAY 
MARIA 

UNANG YUGTO 

ANG PAGPILI NG DIYOS KAY MARIA 

Ito ang Tafsir (paliwanag) ni Ibn Kathir 9 sa 
simula ng kasaysayan ni Maria: Ang Allah §eg ay 
nagsabi na ang mga anghel ay nagsalita kay Maria sa 
pamamagitan ng Kanyang Kautusan at sinabi na siya 
ay pinili nang dahil sa kanyang tapat na paglilingkod 
sa Kanya, ang kanyang pagiging mahinhin, 
marangal, kawalang kamuwangan sa makamundong 
bagay, at katatagan sa pananampalataya. At siya ay 


9 SI Ibn Kathir ay isang pinagplpitaganang iskolar ng Islam na may 
sariling Tafsir (pagpapaliwanag ng Qur’an) na may pamagat na “Tafsir 
Ibn Kathir” (Volume 1-10). 

pinili nang dahil sa kanyang mga katangian nang 
higit sa kaninumang babae sa mundong ito. 

Qur’an 3:42 “At (alalahanin) nang ang mga anghel 
ay nagsabi: “O, Maryam (Maria), katotohanan, 
pinili ka ng Allah, ginawang malinis (at wagas) at 
pinili ka nang higit sa mga kababaihan ng lahat ng 
nilalang. ” 

Bilang panimulang kautusan kay Maria, siya ay 
inutusan ng Allah Ifsa pamamagitan ng mga anghel 
na dagdagan niya ang mga gawang pagsamba, 
pagpapakumbaba, pagpapatirapa, pagyukod upang 
kanyang ganap na magampanan kung ano ang 
itinakda ng Allah Ir para sa kanya. 10 

Qur , an 3:43 “O, Maryam (Maria)! Isuko mo ang 
iyong sarili nang may ganap na pagtalima 
(pagsunod) sa iyong Panginoon at iyong ipatirapa 
ang sarili, at iyuko kasama ng mga nagsisiyuko. ” 


10 Ang paliwanag na ito ay mula sa Tafsir ni Ibn Kathir, isang 
pinagpipitaganang iskolar ng Islam na matatagpuan sa kanyang aklat 
na may pamagat na “Tafsir Ibn Kathir” (Volume 2) pahina 157. 

IKALAWANG YUGTO 
ANG PAHAYAG NI ANGHEL 
GABRIEL KAY MARIA TUNGKOL 
KAY HESUS 


Dumating ang mga anghel na may balita kay 
Maria na siya ay magsisilang ng isang dakilang 
sanggol na may dakilang layunin. Ang Allah -M ay 
nagpahayag: 

Qur’an 3:45-48 “Tandaan! Nang ang mga Anghel 
ay nagwika: "O, Maryam (Maria)! Katotohanan, 
ang Allah ay nagbibigay sa iyo ng magandang 
balita ng isang Salita mula sa Kanya: ang kanyang 
pangalan ay Mesiyas, Hesus, anak ni Maryam 
(Maria), na may mataas na karangalan sa daigdig 
na ito at sa kabilang buhay. At siya ay nasa (hanay 
ng) mga malalapit (sa Allah). At siya ay magsasalita 
sa tao mula sa (kanyang) duyan (kamusmusan) at 
kagulangan. At siya ay nasa (hanay ng) mga 
matutuwid. Siya (Maria) ay nagwika: O! aking 
Panginoon! Paano ako magkakaroon ng anak 
gayong walang lalaki ang sumaling sa akin? Siya ay 
nagwika: (Kahit na) Ganyan ang Allah, lumilikha ng 

anumang Kanyang naisin. Kapag Kanyang itakda 
ang isang bagay, Siya ay magsasabi (lamang) ng 
“Kun ” (Maging ) "fayakun ” (at mangyayari nga). 

Sa talatang nabanggit sa itaas, si Maria ay 
tunay na larawan ng isang malinis na babae at 
busilak na puso. Siya ay sagisag ng walang 
kamuwangan, kaya naman siya ay namangha nang 
sabihin sa kanya ng mga anghel na siya ay 
magsisilang samantalang siya ay ganap na birhen. 
Gayon pa man, ang kanyang katatagan sa pananalig 
sa Makapangyarihang Diyos ang nagbigay liwanag 
sa kanya upang tanggapin niya ang himala at 
kaakibat ng tungkuling nakaatang sa kanya bilang 
isang mananampalataya. Natanim sa kanyang pag- 
iisip ang Ganap na Kapangyarihan ng Diyos, na 
anuman ang Kanyang likhain o naising gawin, ito ay 
tunay na magaganap at mangyayari. 

ANG IKATLONG YUGTO 
ANG PAGDADALANG-TAO NI MARIA 


Nagsalaysay ang Banał na Qur’an: 

Qur’an 19:16-17 “At banggitin (mo) sa Aklat 
(Qur’an) ang kasaysayan ni Maryam (Maria), nang 
siya ay łumayo mula sa kanyang pamilya (upang 
humayong mag-isa patungo) sa isang pook sa 
dakong silangan. Siya ay naglagay ng tabing (upang 
ikubli ang sarili) mula sa kanila pagkaraan ay 
Aming isinugo ang ‘Ruh’ (Anghel Gabriel) at 
lumitaw sa kanya sa anyong ganap na tao. ” 

Dahil sa tawag ng tungkulin mula sa Diyos 
(Allah M) si Maria ay tumalima at sumunod sa 
kautusan. Sa kanyang pag-iisa, biglang nagpakita 
ang Anghel Gabriel ms sa kanya sa ganap na anyong 
tao, kaya siya ay namangha at nagwika: 

Qur’an 19:18 “ Katotohanan !, a ko ay 
nagpapakupkop sa Mahabagin (Allah) laban sa iyo, 
kung i kaw ay may takot sa Allah. " 

Ngunit. ang Anghel Gabriel ay malugod 
na nagpaliwanag na siya ay napag-utusan lamang ng 
Allah $g: 

Qur’an 19:19 “Siya (Anghel Gabriel) ay nagsabi: 
Ako ay isang Sugo lamang mula sa iyong Panginoon 

19 



Maria, Ang Dakilang Babae ng Sangkatauhan 


(upang ibalita sa iyo) ang isang pagpapala (bilang 
handog sa iyo) ang (pagkakaroon mo ng) isang 
matnwid na anak na lalaki. " 

Sa talatang nabanggit sa itaas, ipinaalala kay 
Maria na siya ay pagpapaiain ng isang anak na lalaki 
(Hesus8£S») bilang handog sa kanyang pagiging 
malinis at matibay na pananampalataya. At 
itinanong rin ni Maria upang magkaroon ng 
katiyakan na ang lalaking kanyang kaharap ay tunay 
na anghel. Siya ay nagtanong: 

Qur’an 19:20 “Siya ay nagsabi: “Paanong a ko ay 
magkakaroon ng isang anak na lalaki samantalang 
walang lalaking sumaling sa akin at ako ay hindi 
isang maruming babae? ’’ 

Ang Anghel Gabriel ay sumagot: 

Qur’att 19:21 “Siya ay nagsabi: Kahit na (ito ay 
mangyayari), ang iyong Panginoon ay nagsabi: Yaon 
ay madali para sa Akin at Aming itinakda siya 

(Hesus) bilang palatandaan 11 sa Sangkatauhan at 
isang Habag mula sa Amin, at ito ay isang bagay na 
itinakda na 

Nang sabihin ni Anghel Gabriel kay 
Maria na ang lahat ay naitakda na ng Allah, 
tinanggap niya ito nang buong puso at ganap na 
pagtitiwala at katatagan. Ang Tafsir 
(pagpapaliwanag) sa pangyayaring ito ay binigyan 
ng pagsasalaysay ng ganito: 'Hinipan ni Anghel 
Jibril >m\ (Gabriel) ang kasuotang damit ni 
Maryam (Maria). Pagkaraa’y, ang hininga ay 


11 Si Isa (Hesus) at maging ang kanyang Ina na si Maria ay isang 
palatandaan para sa sangkatauhan. Ang Dakilang Lumikha ay 
nagpapahiwatig sa tao na Siya ay Ganap na Makapangyarihan. Kung 
itakda Niya ang isang bagay, Siya ay magsasabi lamang ng Kun 
(Maging) at (Fayakun) mangyayari nga. Iba’t ibang uri ng pamamaraan 
ang ipinakita ng Allah sa paglikha Niya sa tao. Una, nilikha Niya si Adan 
na walang nakaugnay na babae (ina) at lalaki (ama) sa kanya. Ikalawa, 
nilikha Niya si Hawa (Eba) mula sa tadyang ng isang lalaki (Adan) 
ngunit walang nakaugnay na babae (ina). Ikatlo, nilikha Niya si Hesus 
mula sa babae (kay Maryam [Maria] ngunit walang kinasangkutang 
lalake (ama). Ikaapat, nilikha niya ang karaniwang tao mula sa 
ugnayang babae (ina) at lalaki (ama). Kaya, ang pagkakalikha sa tao ng 
Makapangyarihang Diyos sa anumang pamamaraan ay isang 
pagpapahiwatig ng Kanyang Walang Hanggang Kadakilaan at 
Kaluwalhatian. Ang kapangyarihan sa paglikha at kautusan ay para 
lamang sa Kanya. Kaya naman, nararapat lamang na ang tapat na 
pagsamba ay iukol at ialay lamang sa Kanya. 

pumasok sa kanyang sinapupunan at siya ay naglihi. 
(Tafsir ibn Khatir vol 6 pahina 244). Bilang 
karagdagang paliwanag (mula din sa Tafsir ibn 
Khatir pahina 244), si Muhammad bin Ishaq ay 
nagsabi, “Nang siya ay maglihi habang sumasalok 
ng tubig sa balon, siya ay bumalik sa kanyang 
kamag-anak. Ang Banał na Qur’an ay nagpahayag 
tungkol sa himalang naganap at nangyari kay Maria: 

Qur’an 21:91 “At siya (Maryam [Maria]) na 
nangalaga sa kanyang kalinisan (dangal at puri): 
Amin siyang hiningahan (sa manggas ng kanyang 
damit [sapamamagitan ng Anghel Jibril]),...” 

Pagkaraan nito, ang kanyang buwanang regla 
ay tumigil at siya ay nakaranas ng karamdamang 
tulad ng isang karaniwang nagdadalan-tao. Ang 
kanyang kulay ay nagbago at maging ang kanyang 
pananalita. Mula noon, wala ng tao ang dumalaw sa 
tahanan ni Zakariyyah*®/. Ang balita ng 
pagdadalang-tao niya ay kumalat mula sa angkan ng 
Israel. Ito rin ang simula na si Maria ay paratangan o 
pagbintangan bilang isang babaeng nangalunya sa 

lalaking si Yusuf 12 (Joseph, ang karpintero) sa 
dahilang siya ang huling nasa templo. Wala nang tao 
pa ang nakakita kay Maria at wala din siyang 
nakitang tao mula nang siya ay magdalantao ( Tafsir 
Ibn Kathir vol 6 pahina 244). Ang Banał na Qur’an 
ay nagsalaysay tungkol sa naganap na pangyayari: 

Qur’an 19:22 “Kaya, siya ay nagdaiang-tao at siya 
ay humayo sa isang małayong pook. ” 

ANG PANGANGANAK NI MARIA 

Ang kabanalan ng tungkulin ni Maria ang siyang 
nagbigay katatagan sa kanya upang magpakasakit 
siya alang-alang sa pagsasakatuparan nit o. M ag-isa 
niyang binalikat ang pagdurusang ito subal i't, ang 
patnubay ng Dakilang Maykapal ay nasa kanya. At 


12 Ito ang paliwanag sa Tafsir Ibn Kathir ng Surah 19 Maryam sa 
pahina 244 (vol 6). Ang Banał na Qur'an at maging sa mga Hadith ng 
Propeta Muhammad ay walang pahayag na si Yusuf (Joseph) ay 
naging asawa ni Maria. Sapat na sabihin na pinanatili ng Islam ang 
ganap na kalinisan ni Maria laban sa anumang dungis na iniaakibat sa 
kanyang dangal at puri. At bilang muslim, ipinag-uutos na maging 
maingat sa pagbibigay ng anumang pahayag na walang batayan mula 
sa Qur’an at Hadith. At tanging ang Allah lamang ang ganap na 
nakakaalam. 

natagpuan na lamang ang sarili na tigib ng dalamhati 
sa isang pook. Ang Banał na Qur’an ay nagsalaysay: 

Qur , an 19:23 “At ang sakit (na dala) ng kanyang 
panganganak ang naghatid sa kanya sa isang puno 
ng datiles. Siya ay nagwika: Sana ’y namatay na ako 
bago pa dumating ang pangyayaring ito (ang 
panganganak) at ako ay nabaon na sa limot. ” 

At pagkaraan ng pagdurusa at pighating dala ng 
hirap ng panganganak, siya ay nagsilang ng isang 
lalaking sanggol. At kaakibat nito ay ang mga 
himala ng pagsilang. 

Qur’an 19:24 “Pagkaraan, isang tinig mula sa 
kanyang paanan ang tumawag: “Huwag kang 
malumbay, ang iyong Panginoon ay nagbigay sa iyo 
ng isang bukal ng tubig sa iyong paanan. ” 

Qur’an 19:25 “At iyong yugyugin ang puno ng 
datiles (mula sa iyong itaas), (at) maglalaglagan sa 
iyo ang mga sariwang hinog na bunga. ” 

Ang bukal na tubig sa tabi ng kanyang paanan at ang 
mga bunga ng datiles ay nagsilbing pagkain at 
inumin niya upang mapawi ang kanyang gutom at 

uhaw. Maituturing na isa ring himala, sa kabila ng 
kalagayan ni Maria ay nakayanan niyang yugyugin 
ang isang puno ng datiles. Ito ay isang palatandaan 
lamang na siya ay ganap na pinatnubayan at 
pinagpala ng Dakilang Maykapal. Nang siya ay 
naging malakas na, siya ay pinagpayuhang 
magsagawa ng pag-aayuno 13 bilang bahagi ng 
takdang magaganap sa kanya. Ito rin ang paliwanag 
(, tąfsir ) ng mga mapananaligang maalam na muslim 
tungkoi sa pangyayaring ito. (Higit na nakakaalam 
ang Allah tungkoi dito). 

Qur’an 19:26 “Kaya, kumain at uminom at 
masiyahan. At kung sakali mang iyong makadaup- 
palad ang sinumang tao, iyong sabihin 
“ Katotohanan! ako ay nagbigay panata (sa 
pamamagitan) ng pag-aayuno sa Mahabdging 


13 Ang pag-aayuno ay isang haligi ng Pananampalatayang Islam. Ito ay 
isang kautusan ng Makapangyarihang Diyos sa lahat ng tao na may 
kakayahang mag-ayuno. Sa lahat ng panahon, ating matutunghayan 
kahit sa mga naunang Banał na Kasulatan (Tawrat [ang kasulatang 
ipinahayag kay Moises] at Injeel [Ebanghelyo ang kasulatang 
ipinahayag kay Hesus] na ang pag-aayuno ay isang kautusang ipinag- 
aanyaya upang ang tao ay matutong magpigil sa sariling pagnanasa at 
makamtan niya ang tunay na diwa ng pagsunod sa kanyang 
Panginoon. 


25 



Maria, Ang Dakilang Babae ng Sangkatauhan 


(Diyos) kaya hindi ako makikipag-usap kaninumang 
tao sa araw na ito. ” 

ANG PAGBABALIK NI MARIA SA 
KANYANG ANGKAN 


Dahil sa kautusan ng Allah, nagsimula 
siyang maglakbay patungo sa kanyang pamayanan 
ng buong katatagan at tibay ng kalooban. Dala-dala 
niya ang sanggol na si Hesus [Isa],&ą at sa 
pagkakataong ito, handa siyang magbigay patunay 
sa tunay na nangyari. Kaya, siya ay hindi na rin 
nabahala sa ano mang sasabihin sa kanya ng mga tao 
sapagka’t ang himala ng kanyang sanggol na anak 
ay higit na magbibigay liwanag tungkol sa kanyang 
pagkakaroon ng anak na hindi sumailalim sa 
karaniwang daloy ng pagiging ina. Ang Banał na 
Qur’an ay nagpahayag tungkol dito: 

Qur’an 19:27 "At kanyang dinała siya (ang 
sanggol) patungo sa kanyang mga angkan. Siła 
(mga tao) ay nagsabi: O Maryam (Maria)! Tunay na 
ikaw ay nagdala ng isang bagay na kamangha- 
mangha! ” 


26 



Maria, Ang Dakilang Babae ng Sangkatauhan 


At ang ilan sa mga taong nakapaligid sa 
kanya ay nagtanong at nag-usisa din sa kanya nang 
may bahid ng panunumbat at pag-aalinlangan 
sapagka’t ang kanilang lahi o angkan ay ban tog sa 
pagiging makadiyos at kilala bilang marangal na lahi 
ng mga Propeta. Kaya, ang ilan nga ay nagsabi: 

Qur’an 19:28 “O kapatid na babae ni Harun 14 
(Aaron)! Ang iyong ama ay hindi isang masamang 


14 Si Maryam (Maria) ay tinawag na kapatid na babae ni Harun (Aaron) 
sapagka’t siya ay mula sa angkan ng mga Propetang sina Moises at 
Aaron (at ito ay isang kawikaan o katagang naibubulalas (idiomatic 
expression) kung ang isang tao ay nabibigla o namamangha at hindi 
makapaniwala. Sa wikang Arabik, ang salitang “akhun" {kapatid na 
lalaki] o “ukhtun” [kapatid na babae] ay may dalawang kahulugan: 1. 
kapatid sa dugo at 2. kapatid sa angkan o lahi o kapatiran sa 
pananampalataya. Ganito rin ang ginamit ng Qur’an sa ibang talata 
nito. Halimbawa, sa Surah 1T talata bilang 78, si Propeta Lot ay 
tinawag ang mga kababaihan ng kanyang pamayanan bilang “aking 
mga anak na babae [my daughters]. Sa Surah 7, talata bilang 65, 73, at 
85, sina Propeta Hud, Salih at Shuaib ay tinawag na "kapatid na lalaki 
ng kani-kanilang mamamayan. At maging ang mga mamamayan ni 
Propeta Lot ay tinawag na kapatid ni Propeta Lot maliban sa salitang 
“banatii” na ang kahulugan ay "aking mga anak na babae [my 
daughters].” Kaya, ang “O, kapatid na babae ni Aaron" ay ginamit bilang 
kawikaan (idiom) batay sa angkan o lahi. Kahit sa Ebanghelyo ni Lukas 
[Bibliya Bagong Tipanj, si Elizabeth na asawa ni Zakariyyah ay tinawag 
na "daughter of Aaron, sa English translation]. (Ang paliwanag na ito ay 
hinango at sinipi mula sa aklat na may pamagat na "The Sources of the 
Qur’an t A Critical Review of the Authorship Theories ni Hamza 
Mustafa Njozi ng World Assembly of Muslim Youth, Saudi 

tao at maging ang iyong ina ay hindi isang 
maruming babae. ” 

At dahil nga si Maria ay nag-aayuno bilang 
isang tanda at kautusan, hindi siya nagsalita bagkus 
itinuro niya ang balang- sanggól. Sadyang ang 
salaysąy na ito ay makabagbag damdamin at tunay 
na ang kapahayagang ito ay isang palatandaan ng 
malinis at wagas na puso ng isa sa mga dakilang 
babae ng sangkatauhan. 

Qur’an 19:29 "At kanyang itinuro siya (ang 
sanggol). Siła (mga tao) ay nagwika: “Paano namin 
makakausap ang isang batang (musmos) na nasa 
duyan 15 ? ” 


Arabia. Sa nakaraang paliwanag, ang mga Rabbi na namamahala sa 
Bayt Al Maqdis ay mula sa angkan ni Aaron. Kaya, ang mga tao sa 
panahon na yaon ay kinikilala at iginagalang ang lahi ni Imran (arna ni 
Maria) bilang mga taong nagmula sa angkan ng mga Propeta. 

15 Si Abu Hurayrah ay nagsalaysay na ang Sugo ng Allah ay nagsabi: 
“Walang sinuman ang nagsalita sa kanilang kamusmusan maliban sa 
tatlo: (Ang una ay si Isa ibn Maryam [Hesus, anak ni Maria]), (ang 
ikalawa ay): Mayroong isang lalaki mula sa angkan ni Israel na ang 
ngalan ay Juraij. Habang siya ay nagdarasal, ang kanyang ina ay 
dumating at tinawag siya. Sinabi niya sa kanyang sarili, “Dapat ko ba 
siyang sagutin o itutoy ko ang pagdarasal?” Siya ay nagpatuloy sa 
pagdarasal at hindi niya sinagot ang ina. Ang kanyang ina ay nagsabi, 

Sa talata sa itaas, ganap na nagtaka ang mga tao 
kung bakit niya itinuro ang bagong siiang na sanggol 
na hindi pa makapagsalita.\Subali't, ang himala ay 
naganap. Ang sanggol na si Isa (Hesus) ay 


“O, Allah, huwag Mo pong itulot na siya ay mamatay hanggang hindi 
siya makatagpo ng isang babaeng mababa ang lipad (nagbibili ng aliw). 
Kaya, habang siya ay nasa pag-iisa (kalagayang hermitanyo), isang 
babae ang dumating at inakit siya ngunit siya ay tumanggi. Kaya, ang 
babae ay nagtungo sa isang pastol at inalay ang sariling katawan 
upang makipagtaiik, at pagkaraan, siya ay nanganak at sinabing ito ay 
anak ni Juraij. Ang mga tao, samakatuwid, ay dumating sa kanya at 
siya ay inabuso. Si Juraij ay nagsagawa ng (Wudhu) paglilinis sa 
katawan at nag-alay ng (mataimtim na) pagdarasal, at pagkaraan ay 
nagtungo sa batang musmos at nagsabi: O, batang musmos! Sino ang 
iyong arna? Ang bata ay sumagot, “Ang pastol”. Nang marinig ito, ang 
mga tao ay nagsabi: Ipagpapatayo ka namin (O Juraij) ng iyong tirahan 
(sa pagiging hermitanyo) na yari sa ginto,” ngunit siya ay nagsabi. 
"Hindi, ipagpagawa na lamang ninyo ako ng isang yari sa luwad (lupa).” 
(Ang ikatlo ay isang bayani ng isang kasunod na kuwento): Ang isang 
babae mula sa angkan ni Israel ay nagpapasuso ng kanyang anak 
nang ang isang makisig na lalaki ay dumaan sa kanya. Siya ay 
nagsabi, “O, Allah! Gawin Mong katulad niya ang aking anak.” Sa 
pagkakataong yaon, ang batang musmos ay tumigil sa pagsuso at 
humarap sa makisig na lalaki at nagsabi; “O, Allah, huwag Mo po akong 
gawing katulad niya. At pagkaraan, muling sumuso ang bata. 
Pagkaraan, may mga taong nagdaan na may dalang babaeng alipin at 
ang ina ng bata ay nagsabi: "O, Allah, huwag Mong gawin katulad nito 
(babaeng alipin) ang aking anak!” Sa gayon, ang bata ay muling tumigil 
sa pagsuso at nagsabi: “O, Allah! Gawin Mo akong katulad niya.” Nang 
sabihin ng ina sa anak kung bakit, ang bata ay sumagot, “Ang makisig 
na lalaki ay isang mapang-abusong tao samantaiang itong babaing 
alipin ay pinaratangan ng pagnanakaw at pakikipagtalik.” (Sahih 
Bukhari, vol 4, Hadith bilang 645). 

nagsimulang mangusap at nagpatunay na siya ay 
isang pagpapala mula sa Makapangyarihang Diyos, 
Ito ay isang banał na salaysay na nagbigay ng 
dakilang kalagayan ni Isa >m (Hesus). Ang kanyang 
himalang pagsasalita mula sa kamusmusan ay 
palatandaan ng Makapangyarihang Gawa ng 
Dakilang Tagapaglikha W. At ito rin ay isang 
kahanga-hangang patunay sa kapangyarihang 
ipinagkaloob ng Allah M kay Isa 8£S» (Hesus) bilang 
isa sa Dakilang Propeta at Sugo ng Allah. 

Qur’an 19:30-34 “Siya (Isa [Hesus]) ay nagsabi: 
“Tunay na ako ay alipin ng Allah: Ako ay binigyan 
ng Kasulatan at ginawa Niya akong Propeta. At ako 
ay Kanyang pinagpala saan man ako naroroon at 
ipinag-utos sa akin ang pagdarasal at kawanggawa 
habang ako ay nabubuhay. At maging masunurin sa 
aking ina at hindi Niya ako ginawang suwail na 
mapagmataas. At kapayapaan sa akin sa araw na 
ako ay isinilang, at sa araw na ako ay mamamatay 
at sa araw na ako ay muling ibabangon. ‘Yaon ay si 
Isa (Hesus), ang anak ni Maryam (Maria). (Ito ay) 
Isang pahayag ng katotohanan tungkol dito na 
kanilang pinag-aalinlanganan. ‘ ’ 

Ito ang pinakamahalagang yugto sa buhay ni 
Maria at ang himalang umugnay sa kanya at sa 
kanyang dakilang anak-si Isa-śs® (Hesus). Habang 
panahon, ang salaysay na ito ay mananatiling isang 
patunay sa kadakilaan ni Maria at ni Isa && (Hesus). 
At sa huling yugto ng kasaysayan ni Maria, ang 
sanggol na si Isa,®® 1 (Hesus) ay nagbigay ng malinaw 
na pahayag upang magsilbing aral sa lahat na tao. 

Qur’an 19:35 ‘Hindi angkop (sa kadakilaan) ng 
Allah na Siya ay nararapat na magkaroon ng anak 
(na lalaki). Luwalhati sa Kanya (higit Siyang 
Mataas kaysa sa lahat ng iniuugnay sa Kanya). 
Kung Kanyang itakda ang isang bagay, Siya ay 
magsasabi lamang ng Kun (Maging) 'Fayakun ( at 
Mangyayari nga.)' 

At si Isa.śte/ (Hesus anak ni Maria) ay nagbigay 
paalaala sa sangkatauhan na bumalik sa malinis na 
pagsamba sa Makapangyarihang Diyos. Siya ay nag- 
anyaya : 

Qur’an 19:36 [Isa, (Hesus) ay nagsabi]: ‘At 
katotohanan, ang Allah ang (Siyang) aking 

P anginoon at ang inyong Panginoon. Kaya, 
sambahin Siya (at tanging Siya lamang). Ito ang 
Matuwid na Landas 

ANG MGA KATANGIAN NI MARIA 

Bukod sa Banał na Qur’an, maraming Hadith (mga 
salita ng Propeta Muhammad M) ang naglarawan 
tungkol sa mga katangian ni Maria. Ito ay mga 
Hadith na pinananaligan at naitala ng kanyang mga 
kasamahan at napanatili nila sa mahabang panahon. 

Si Tirmidhi, ang isa sa pinananaligang matuwid at 
pantas na mananalaysay ay nag-ulat na ayon kay Ali 
bin Abi Talib, sinabi ng Sugo ng Allah % na: 

"Ang pinakadakilang babae (sa kanyang 
kapanahunan) ay si Maryam (Maria), ang anak na 
babae ni Imran, at ang pinakadakilang babae (sa 
panahon ng Propeta Muhammad) ay si Khadijah 
(ang kanyang asawa), anak na babae ni 
Khuwaylid. ” 

At ayon sa pagtatala ni Ibn Jarir, isinalaysay ni Abu 
Musa Al Ash’ari na sinabi ng Sugo ng Allah M na: 

“Maraming lalaki ang nakamłan ang ganap na 
pananalig at (ngunit) mula sa mga babae, si 
Maryam (Maria) na anak na babae ni Imran at si 
Asiyah, na asawa ni Fir 'aun (Paraon) ang 
nakatamo ng kaganapan lamang. ” 

SI MARIA AT ANG BABAENG 
MUSLIM 


Maraming panahon na ang lumipas. Sa 
makabagong takbo ng buhay, tanging babaeng 
Muslim lamang ang nananatiling may 
pagkakahalintulad sa pananamit ni Maria. Ipinag- 
uutos ng Islam sa babaeng Muslim bilang isang 
marangal na mananampalataya na panatilihing 
maayos ang pananamit sa pamamagitan ng pagkubli 
sa anumang bahagi ng katawan na maaaring maging 
sanhi ng kawalan ng dangal at paggalang. Para sa 
isang babaeng Muslim, si Maria ay larawan ng isang 
marangal na babae na dapat tularan sa gawa, kilos at 
kaayusan. Siya ay isang inspirasyon na hindi 
maaaring maglaho magpakailanman sapagka’t siya 
ay bahagi ng relihiyong Islam-ang pinagpalang 
relihiyon ng Dakilang Maykapal. Sa aming 

paglalahad tungkol sa katauhan ni Maria, ang 
Dakilang Ina ni Isa m (Hesus), ating matatagpuan 
ang isang banał na pagsasalaysay na kailanman ay 
hindi natagpuan sa mga aklat ng ibang relihiyon. 
Bagaman, ang Kristiyanismo ay isang relihiyon na 
umiinog sa katauhan ni Isa m (Hesus) at tuwirang 
umuugnay kay Maria, walang magandang salaysay 
na maaaring tunghayan sa pahina ng kinikilala 
nilang Kasulatan-ang Bibliya. Ngunit, ang Banał na 
Qur’an, bilang Huling Kapahayagan ng Dakilang 
Maykapal ay siyang tanging aklat na nagtanggol sa 
mga maling paratang na iniuugnay sa katauhan ni 
Maria at ni Hesus m. Ito ay palatandaan at isang 
katotohanan, na higit na may karapatan ang 
relihiyong Islam na ibantayog sa buong 
sangkatauhan ang isa sa mga dakilang babae ng 
Sangkatauhan-si Maria, ang ina ni Isa (Hesus), ang 
Dakilang Propeta at Sugo ng Makapangyarihang 
Diyos-ang Allah M 


ANG HULING PANANALITA 


Ang maikling lathalaing ito ay humahalaw sa 
isang mahalagang aspeto ng Islam at ito ay 
makapagdudulot ng higit pang pang-unawa sa 

relihiyong Islam. Ang relihiyong Islam ay mayaman 
sa bawa't aspetong nais talakayin at bawa't pananaw 
na inilalahad ay makapagbibigay patnubay at 
kaalaman at may mga kasaysayang nagpapaalala sa 
tao kung paano ang kinahinatnan ng mga lahi ng 
nagdaang panahon. Matutunghayan din sa Banał na 
Qur’an ang paglikha kay Adan $3 (Adam) at Eba 
(Hawa) at kung paano siła namuhay ng masagana, 
paano siła nagkasala at paano siła nagbalik-loob sa 
Panginoong Diyos. Tinalakay din dito, ang 
kasaysayan ni Propeta Nuh (Noah) at ang pagsuway 
ng kanyang pamayanan at kung paano dumating ang 
delubyo (malaking baha) bilang parusa sa kanila. 
Inilarawan din ng Banał na Qur’an ang bunga ng 
pagtakwil ni Paraon (Fir-aun) sa paanyaya ni 
Musami (Moises) at Harun$*3 (Aaron) sa pagsamba 
sa Nag-iisang Diyos at kung ano ang naging bunga 
ng pagtanggi niya. Isinalaysay din ang buhay ni 
Propeta Yusuf (Joseph) at ang kanyang amang si 
Yacub (Hakob)' at mga kapatid niyang umałipusta 
sa kanyang kamusmusan. Matutunghayan din ang 
kasaysayan tungkol kay Propeta Ibrahim &3 
(Abraham), kay Propeta Lut *3 (Lot), Propeta 
Yunus*3 (Jonas), Propeta Isa m (Hesus, anak ni 
Maria). Binanggit din ang ibang piniling Propeta ng 

Allah na sina Propeta Yahya m (Juan), Propeta 
Elias (Elijah), Propeta Idris m (Enoch), Propeta 
Dawud^si (David), Propeta Sulayman m (Soliman) 
at marami pang iba. 

Hindi lamang mga kasaysayan ang nilalaman 
ng Banał na Qur’an kundi higit sa lahat mayroon 
ding mga batas na dapat sundin upąng sa pagtahak 
sa masalimuot na agos ng buhay, arig tao ay may 
pinanghahawakang panuntunan upang makaiwas sa 
makasalanang gawain. Mayroon ding mga 
pamamaraan upang sa gayon, maabot ng tao ang 
pinakamataas na uri ng kabutihan at mapalapit sa 
kanyang Panginoon, tulad halimbawa: ang 
pagsamba, pagdarasal, ang paghingi ng 
kapatawaran, ang kawanggawa, ang pagdalangin, 
ang pag-aayuno at marami pang iba. Kung ano ang 
makabuluhan sa iba’t ibang kalakaran ng ating 
mundo ay nakaturol lamang sa iisang katotohanan — 
-ang Pagsamba at Pagmamahal sa Nag-iisang tunay 
na Makapangyarihang Diyos na Siyang lumikha ng 
lahat ng nilalang. At ito ang pangunahing handog ng 
Islam sa lahat ng tao sa buong daigdig. Ang Islam ay 
isang pamamaraan ng buhay para sa lahat ng 
panahon at lahat ng pook, isang susi na lapat sa lahat 

ng pintuan. Isang relihiyong kumikilala sa 
dambuhalang kalawakan at kumikilala sa 
pinakamaliit na bagay na nilikha, isang pinag-isang 
kaayusan para sa pangkalahatan. Ito ang Islam- ang 
pinagpalang relihiyon ng Dakilang Maykapal. 

Dinadalangin ko na nawa’y ang maikling 
babasahing ito ay makatulong sa lahat ng 
naghahanap ng liwanag tungkol sa tunay na buhay at 
katauhan ni Maria, ang Dakilang Babae ng 
Sangkatauhan. Ang kasaysayan ni Maria sa Banał na 
Qur’an ay isang makabagbag-damdamin na 
tumitimo sa puso nang dahil sa maalab na salaysay, 
malinaw na paglalarawan at maging ang mga 
pananaw na nagbibigay inspirasyong kaugnay ng 
paksa tungkol sa pananampalataya at buhay. 

At dinadalangin ko na nawa’y tanggapin ng 
Dakilang Allah M, (ang Panginoon ng lahat ng 
nilikha) ang pagpupunyagi na ito at pagpalain nawa 
Niya ang lahat ng taong tumulong upang higit na 
maisaayos ang lathalaing ito sa paraang maunawaan 
ng mga mambabasa. Marami pong salamat. 
Patnubayan nawa tayo ng Makapangyarihang Diyos. 

